Tore Holden

Tore Holden (født 1946) er en mediemann og ishockeydommer fra Sandefjord. 

 Medievirksomhet 
Holden var en periode programleder for Bingolotto på norsk TV 2. Programmet ble etter kort tid tatt av pga. manglende seeroppslutning. 

Under Torino-OL i 2006 kommenterte han ishockey for Eurosport.«Kommenterer OL "døgnet rundt"», Sandefjords blad 25. februar 2006, side 18.

Holden har seinere vært tilknyttet det lokale firmaet Allegro Film A/S som produsent. Han har ledet Sandefjord Fotballmagasin på VF 24.

 Idrettskarriere 
Holden har spilt på A-laget i fotball til Sandefjord Ballklubb. Da klubben i 2006 rykket opp i eliteserien, var han ansvarlig for intervjuer på stadion i forkant av kampene.Per Ramberg og Ivar Ramberg: Stang ut – stang inn! 20 år med Sandefjord Fotball, Skagerrak forlag 2018, side 205.

I 1973 dømte han sin første toppkamp i norsk ishockey, og han ble etter hvert regnet som en av landets mest erfarne dommere. I 1976 debuterte han internasjonalt.«En showmann med glimt i øyekroken», Aftenposten 21. april 1988. 

Han er autorisert B-trener i seiling.«Nytt fra Norges Seilforbund – februar 1973», Seilas nr. 2/3, 1973, side 52.

 Referanser 

Kategori:Programledere for TV 2
Kategori:Norske TV-programledere
Kategori:Norske ishockeydommere
Kategori:Personer fra Sandefjord kommune